open-index/open-wikipedia-markdown huggingface dataset:
Windows 2000

**Windows 2000** היא מערכת הפעלה מתוצרת חברת מיקרוסופט. המערכת יצאה לאור ב-17 בפברואר 2000 והיא היורשת של מערכת ההפעלה Windows NT 4.0. במהלך פיתוחה, Windows 2000 הייתה ידועה תחת השם Windows NT 5.0.

Windows 2000 יצאה לאור ב-4 מהדורות שונות: Professional, Server, Advanced Server ו-Datacenter Server.

## חידושים
Windows 2000 מציגה תכונות חדשות רבות שלא היו קיימות ב-Windows 98, ביניהן:
*גרסה 5 של דפדפן האינטרנט אינטרנט אקספלורר נכללה במערכת הפעלה זו, וגרסה 6 של הדפדפן, ששוחררה בשנת 2001 ונכללה במערכת ההפעלה Windows XP, זמינה גם היא בחינם עבור Windows 2000.
*תוכנת הדואר אלקטרוני Outlook Express נכללה במערכת הפעלה זו.
*תכונה חדשה בשם Windows File Protection שנועדה להגן על קובצי מערכת חיוניים נוספה.
*התמיכה בחומרה והזיהוי האוטומטי של התקנים השתפרו.
*תפריט ההתחלה מציג תפריטים מותאמים אישית ותיקיות מיוחדות הניתנות להרחבה. בנוסף, נוספה היכולת להפעיל מספר רב של תוכניות מבלי לסגור את התפריט באמצעות החזקת מקש Shift.
*שורת המשימות מאפשרת הצגת הודעות באמצעות בלון באזור ההתראות.
*השלמה אוטומטית מאופשרת בשורת הכתובת של Windows Explorer ובתיבת הדו-שיח "הפעלה".

## דרישות מערכת
להלן דרישות המערכת שכל מחשב המריץ את Windows 2000 חייב לעמוד בהן:

## חבילות שירות
לאחר שחרורה של Windows 2000, שוחררו 4 חבילות שירות (Service Packs): חבילת השירות הראשונה נקראה SP1 (Service Pack 1), והיא שוחררה ב-15 באוגוסט 2000; חבילת השירות השנייה נקראה SP2 (Service Pack 2), והיא שוחררה ב-16 במאי 2001; חבילת השירות השלישית נקראה SP3 (Service Pack 3), והיא שוחררה ב-29 באוגוסט 2002; חבילת השירות הרביעית נקראה SP4 (Service Pack 4), והיא שוחררה ב-26 ביוני 2003. SP4 היא חבילת השירות האחרונה ששוחררה עבור Windows 2000.

מיקרוסופט תכננה לשחרר חבילת שירות חמישית עבור Windows 2000, אך פרויקט זה בוטל בשלב מוקדם של פיתוחו, ובמקום זאת כל עדכוני האבטחה שתוכננו להיכלל בחבילת השירות החמישית הופצו ב-Windows Update עבור SP4.

## סיום תמיכה
מיקרוסופט הפסיקה את התמיכה עבור Windows 2000 SP4 ב-13 ביולי 2010. פירוש הדבר הוא שלאחר תאריך זה מיקרוסופט לא פרסמה ב-Windows Update עדכוני אבטחה נוספים עבור Windows 2000, אולם מחשבים שהריצו את מערכת ההפעלה המשיכו לפעול (וניתן להתקין בכל עת עדכונים שפורסמו לפני סיום התמיכה).

## קישורים חיצוניים

* 

## הערות שוליים

2000
קטגוריה:תוכנות שהושקו ב-2000
Earth (אלבום של ואנגליס)

**Earth** הוא אלבום מוזיקה אלקטרונית ורוק מתקדם מאת האמן היווני ואנגליס. האלבום יצא ב-1973. המילים בשירים של האלבום נכתבו על ידי ריכל דאסין. האלבום עוסק בסגנון של מוזיקה אלקטרונית ורוק מתקדם ומשלבת גם צלילים מן הטבע.

## רשימת שירים

## קישורים חיצוניים

קטגוריה:אלבומי ואנגליס
קוארנבקה

**קוארנבקה** (בספרדית: **Cuernavaca** ) היא בירת מדינת מורלוס במקסיקו.

## היסטוריה
שבטי ילידים שונים ישבו באזור בו נמצאת העיר החל מהמאה ה-12. קוארנבקה נוסדה בשלב כלשהו מהתקופה ההיא ועד לכיבוש אזור מקסיקו בידי ספרד במאה ה-16. ערב הכיבוש הספרדי, קוארנבקה הייתה עיר גדולה, עשירה ומבוצרת.

למרות גודלה וביצוריה, כוחות ספרד, בהנהגת גונסלו דה סנדובל (פקודו של הרנאן קורטס), כבשו את קוארנבקה בסביבות שנת 1520. הספרדים התחילו להתיישב בקוארנבקה מספר שנים לאחר מכן.

ב-1824, לאחר מלחמת העצמאות של מקסיקו, מקסיקו חולקה למדינות וקוארנבקה ואזורה נבחרו להיות חלק ממדינת מקסיקו. ב-1834 קוארנבקה קיבלה מעמד רשמי של עיר. ב-1869 נוצרה מדינת מורלוס, וקוארנבקה נבחרה להיות בירתה. בקיץ 1979, השאה המודח של איראן שהה תקופה ארוכה בעיר עד שעזב לארצות הברית בשביל טיפולים רפואיים.

## חינוך
בעיר פועלים מספר אוניברסיטאות ומוסדות להשכלה גבוהה, בהם האוניברסיטה האוטונומית של מדינת מורלוס.

## תחבורה
את קוארנבקה משרת נמל התעופה הבינלאומי חנרל מריאנו מטמורוס, הנמצא במרחק של 16 קילומטרים מהעיר.

## יהדות קוארנבקה

משנת 1949 קיים בית זקנים "א.ש.ל." בעיר קוארנבקה, ליהודי מקסיקו סיטי. בו יש בית כנסת.

## ערים תאומות
* 
* 

## קישורים חיצוניים

* 
* בית זקנים "א.ש.ל." 
* 

## הערות שוליים

קטגוריה:מקסיקו: ערים
קטגוריה:מדינות מקסיקו: ערי בירה
קטגוריה:יישובים שהוקמו ב-1714
חדשות הערב (עיתון)

**חדשות הערב** היה יומון ערב, בעל זיקה למפא"י, שראה אור בין 10 במרץ 1946 ל-31 במרץ 1948. העיתון נוסד במטרה להתחרות ב"ידיעות אחרונות" והחזיק בדרך כלל שני עמודים. מו"ל העיתון, עורכו הראשי ומחבר חלק ניכר מהמאמרים היה אליהו פורצקי. עוד כתבו בעיתון אביגדור המאירי, הלל זיידמן, אלחנן צייטלין, הרצל ברגר, רבקה כצנלסון ונתן דונביץ. עקב הפצת העיתון הופסקה הפצת מהדורת הצהריים של "דבר".

העיתון סיקר את פעולות ההגנה וההעפלה. לאחר פיצוץ מלון המלך דוד, גילה יחס שלילי ומגנה לארגוני הפורשים (האצ"ל והלח"י).

בדיון בלשכת מפא"י בראשית 1948 אמר פנחס לבון "הגענו לעניין [הקמת חדשות הערב] בתקופת הבחירות [לקונגרס הציוני הכ"ב, אוקטובר 1946], כשאחר הצהריים היה הרחוב פתוח להסתה של ידיעות אחרונות..."

תפוצת העיתון בשיאו הגיעה ל-8,000-6,000 עותקים.

העיתון נסגר עם החלטת מפא"י להפסיק את התמיכה בו.

## קישורים חיצוניים
* "חדשות הערב" באתר תנועת העבודה
* 

## הערות שוליים

קטגוריה:עיתונות בעברית
קטגוריה:עיתונות בעברית ביישוב
קטגוריה:עיתונות מפלגתית סוציאליסטית בישראל
קטגוריה:שנות ה-1940
Reprise: 1990-1999 (אלבום)

**Reprise: 1990-1999** הוא אלבום מוזיקה אלקטרונית מאת האמן ואנגליס. האלבום יצא בשנת 1999.

Reprise קיבל את התוספת לשמו: 1990-1999, מכיוון שהאלבום הוא בעצם אוסף של מוזיקה מאלבומים שיצאו משנת 1990 עד שנת 1999, ומכך קיבל את שמו: Reprise: 1990-1999

הרצועות 3,4,5,6 ו-11 נאספו מהסרט 1492: מעבר לאופק. רצועות 1,2 ו-8 מן האלבום Oceanic, רצועות 6 ו-17 נלקחו מן האלבום Voices, רצועה 16 נאספה מהאלבום The City, רצועה 13 מן הסרט בלייד ראנר ורצועות 9, 10 ו-14 לוקטו מEl Greco. רצועה אחת: Psalmus Ode, לא פורסמה בעבר על ידי ואנגליס.

## רשימת שירים

## קישורים חיצוניים

קטגוריה:אלבומי ואנגליס
קטגוריה:אלבומי חברת איסט וסט רקורדס
סדאן (כדורגל)

**קלאב ספורטיף סדאן ארדנים** הוא מועדון כדורגל צרפתי מהעיר סדאן, אשר מארח את משחקיו הביתיים בעיר בסטאד לואיז דוגאוגז. המועדון הוקם בשנת 1919. נכון לעונת 2021/2022, המועדון משחק בליגה השלישית בצרפת.

## תארים
;הגביע הצרפתי (2): 
* , 

;גביע האלופות הצרפתי (1):
* 

## קישורים חיצוניים

* 

קטגוריה:קבוצות כדורגל צרפתיות
קטגוריה:גראנד אסט: ספורט
קטגוריה:קבוצות כדורגל שהוקמו ב-1919
שון

**שון** הוא שם פרטי נפוץ במדינות דוברות אנגלית, ושם משפחה.

קטגוריה:שמות משפחה
קטגוריה:שמות פרטיים לגברים
לוי שער

ממוזער|שלט הנצחה בקונסרבטוריון העירוני בעפולה
**לוי שַׁעַר** (10 במרץ 1933 – 3 באוגוסט 2014) היה מוזיקאי ישראלי יליד ברית המועצות, מורה למוזיקה, מעבד ומלחין בזמר העברי, המנהל המייסד של הקונסרבטוריון העירוני למוזיקה בעפולה ומנצח תזמורות נוער. בין השירים הידועים שהלחין: "שי" ו"צל ומי באר".

## ביוגרפיה

שער נולד בשנת 1933 בעיר אודסה שבברית המועצות בשם **ויליָה שֵר** (Виля Михайлович Шер). בגיל צעיר התייתם מהוריו, וגדל בבתי יתומים. סיים את לימודיו בבית הספר למוזיקה של אודסה ולאחר מכן בקונסרבטוריון הממלכתי בלבוב  בכיתת כלי הנשיפה (קרן יער). משנת 1957 עד 1972 שימש כנגן בתזמורת הפילהרמונית של אודסה.

ב-1972, והוא בן 39, עלה לישראל והתיישב בעפולה. הוא החל ללמד מוזיקה בבית ספר "רמות" שבגבעת המורה. ב-1978 ייסד בעיר את תזמורת הנוער העירונית (כלי נשיפה) ואת הקונסרבטוריון העירוני למוזיקה, שאותו ניהל במשך 21 שנה.

שער הלחין את שירם המפורסם של הפרברים והדודאים (במופעם המשותף "בצמדים וברביעייה") "שי", למילותיה של רחל המשוררת, ואת השיר "צל ומי באר" – לחן שחיבר לבקשת בני אמדורסקי מהדודאים, שלאחר מכן כתב לו יורם טהרלב מילים. גיל אלדמע עיבד את השיר "שי" למקהלה בארבעה קולות. בריאיון לרדיו ב-20 בספטמבר 2015 סיפר יוסי חורי מה"פרברים" כי הוא עומד בקשר עם משפחתו של שער ובכוונת הפרברים לגאול את שיריו ולהוציאם מהשכחה.

עוד מיצירותיו: השיר "אהבי אותי אהבה", "פרחים עם מנגינה: 15 שירים למקהלה, לבתי ספר ולנוער", 2 שירי רחל לקול ולפסנתר. שער גם עיבד שירים ישראליים למקהלה וערך והוציא לאור עיבודים לשירים ישראליים עבור הרכבי חליליות: "השירים שלנו", "החגים שלנו" ו"מוזיקה בלבנו". המייחד עיבודים אלה הוא כתיבת הקולות לחליליות בדו (סופרן וטנור) יחד עם טרנספוזיציה לאלו שבפה (אלט ובאס) על מנת להימנע מהקושי שבלימוד הטרנספוזיציה למתחילים. וכך כל מי שיודע לנגן בחלילית בדו יכול לנגן בכל ארבעת סוגי החליליות.

אף ששיריו זכו לפרסום ניכר, שער עצמו נותר אלמוני מחוץ לעפולה.
בשנות ה-90 פוטר מעבודתו. שער, שהרגיש שלא זכה להכרה ראויה, פרסם בשנת 2000 ספר אוטוביוגרפי ברוסית בשם *Чужой* ("המנודה"), שבו גולל בכאב את קורותיו בארץ. בערוב ימיו דחה מספר כיבודים שביקשו להעניק לו, בהם אות יקיר העיר עפולה.

שער נפטר בביתו בעפולה ב-2014, בן 81. הוא נטמן בבית העלמין בעיר. הותיר אישה, לינה, ובן המתגורר בשווייץ.

ארכיונו, הכולל יצירות ועיבודים, שמור במרכז למוזיקה של הספרייה הלאומית.

## פרסומיו
* **פרחים עם מנגינה**: חמישה עשר שירים למקהלה לבתי הספר ולנוער; עריכה: ברונו ריינהרד, תל אביב: אור-תו, 1980. (תווים)
* **אהבי אותי אהבה**; למילים מאת רון אדלר, תל אביב: אור-תו, 1982. (תווים)

### אוטוביוגרפיה

* Леви Шаар, *Чужой*, Тель-Авив: Кругозор, 2000.


## קישורים חיצוניים

* ספרו האוטוביוגרפי של לוי שער "Чужой" ("הזר" או "המנודה") 
* אוטוביוגרפיה קצרה ולינקים לכמה מאמרים של לוי שער בנושא תולדות המוזיקה 
* 
* 
* אלי אלון, מת המורה והמוזיקאי לוי שער מלחין השירים "צל ומי באר" ו"שי", באתר TheMarker, 5 באוגוסט 2014 (מאורכב בוייבאק מאשין)
* 
* 
* 

## הערות שוליים

קטגוריה:מלחינים ישראלים
קטגוריה:מורים למוזיקה בישראל
קטגוריה:מעבדים מוזיקליים ישראלים
קטגוריה:מנצחים ישראלים
קטגוריה:ישראלים ילידי ברית המועצות
קטגוריה:עולים בשנות ה-1970
קטגוריה:כותבי אוטוביוגרפיה ישראלים
קטגוריה:ישראלים שנולדו ב-1933
קטגוריה:ישראלים שנפטרו ב-2014]
קטגוריה:אישים הקבורים בעפולה
בראונשטיין

**בראונשטיין** הוא שם משפחה יהודי

קטגוריה:שמות משפחה אשכנזיים
ארלנגר

**ארלנגר**, הוא שם משפחה ממוצא גרמני, על שם העיר ארלנגן

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה טופונימיים
Communiqué

**Communiqué** הוא אלבומה השני של להקת הרוק הבריטית דייר סטרייטס שיצא לאור ביוני 1979.

## הקלטות
האלבום הוקלט בין ה-28 בנובמבר ל-12 בדצמבר 1978 באולפני "Compass Point Studios" שבעיר הבירה של איי בהאמה נסאו. הפקת האלבום נעשתה על ידי המפיקים הוותיקים ג'רי וקסלר ובארי בקט.

עטיפת האלבום נוצרה על ידי חברת הפרסום "Grant Advertising UK". ב-1979 זכתה העטיפה בפרס "עטיפת השנה" שהעניק מגזין NME.

## הצלחת האלבום
האלבום הגיע למקום ה-11 במצעד בילבורד 200. האלבום היה הראשון של הלהקה שהגיע למקום הראשון במצעד האלבומים הגרמני בשבוע הראשון ליציאתו. האלבום נמכר ברחבי העולם בכ-7 מיליון עותקים. הסינגל "Lady Writer" הגיע למקום ה-45 במצעד בילבורד הוט 100 האמריקאי.

## ביקורות

בניגוד לקודמו שזכה לשבחים רבים, אלבום זה התקבל בקרירות יחסית בקרב מבקרי המוזיקה. מבקר המוזיקה ויליאם רולמן (William Ruhlmann) מאתר AllMusic כתב על האלבום כי "נשמע כמו חיקוי של אלבומה הקודם והמוצלח של הלהקה, אך עם חומרים פחות משכנעים".

## רשימת השירים
כל השירים נכתבו על ידי מארק נופלר

## מבצעים
**חברי הלהקה**
*מארק נופלר - שירה, גיטרות קצב
*דייוויד נופלר - שירה וגיטרות קצב
*ג'ון אילזלי - גיטרה בס ושירה
*פיק ויתרס - תופים

**משתתפים נוספים**
*ג'רי וקסלר - הפקה מוזיקלית
*בארי בקט - קלידים, הפקה מוזיקלית

## קישורים חיצוניים

## הערות שוליים

קטגוריה:אלבומי דייר סטרייטס
קטגוריה:אלבומים באנגלית
קטגוריה:אלבומי חברת מרקורי רקורדס
אלעזר הופשטיין

רבי **אלעזר הופשטיין** (נפטר בכ"ו בכסלו תרכ"ב, 29 בנובמבר 1861), נכדו של רבי ישראל מקוז'ניץ. היה אדמו"ר חסידי, הרביעי בשושלת חסידות קוז'ניץ.

## ביוגרפיה
נולד לרבי משה אליקים בריעה (בנו של המגיד מקוז'ניץ), נישא לבתו של רבי יעקב ממעליץ. לאחר נישואיו התגורר בסמוך לסב אשתו רבי נפתלי צבי מרופשיץ עד פטירתו בתקפ"ז. לאחר פטירת אביו נסע אל רבי ישעיה מפשדבורז ולאחר פטירתו המשיך לנסוע אל תלמידו רבי ישכר בער מרדושיץ.

בשנת תקפ"ח, לאחר פטירת אביו רבי משה, נסעו חסידיו אל אחיינו השרף ממוגלינצא, ואף רבי אלעזר בעצמו היה נוסע אליו עד פטירתו בשנת תר"ט. לאחר פטירת השרף מונה על ידי חסידי קוז'ניץ לממלא מקומם של אביו ובן דודו והחל לנהוג באדמו"רות, אך לצד זאת היה נוסע לפעמים לשר שלום מבעלז ולרבי חיים מצאנז. 

אדמו"רים רבים היו נוסעים אליו, בהם: היהודי הטוב מניישטאט, רבי יעקב צבי רבינוביץ' מפוריסוב, רבי אריה לייב אפשטיין מאופולה - אוז'רוב, רבי ישכר דוב בעריש טורנהיים מוולברוז'.

נפטר, ככל הנראה, בקוז'יניצה בשנת תרכ"ב.

## צאצאיו
בנו היחיד, רבי יחיאל יעקב, מילא את מקומו בקוז'ניץ. חתניו היו: רבי שמואל שמלקה רוקח כיהן כאדמו"ר בקוז'ניץ ובראדום; רבי חיים בנו של רבי יעקב ממוגלניצא; רבי צמח ברוך רבינוביץ' משידלובצה; רבי יעקב יוסף רובין; רבי דוד יוסף בידרמן רב ואדמו"ר בלעלוב.

## קישורים חיצוניים
* 

## הערות שוליים

קטגוריה:אדמו"רי בית קוז'ניץ
קטגוריה:רבנים פולנים
קטגוריה:נפטרים ב-1862
רוקט ארנה

**רוקט ארנה** (באנגלית: **Rocket Arena**) הוא אולם ספורט רב-תכליתי בקליבלנד שבאוהיו המשמש כאולמה הביתי של קבוצה קליבלנד קאבלירס מליגת ה-NBA. נוסף על כך הוא משמש כאולמה הביתי של קליבלנד גלדיאטורס מליגת הפוטבול לאולמות ושל קבוצת ההוקי לייק ארי מאנסטרס. בין השנים 1994–2005 נקרא האולם **גאנד ארנה** (**Gund Arena**), בין השנים 2005–2019 נקרא **קוויקן לואנס ארנה** (**Quicken Loans Arena**) ובין השנים 2019–2025 נקרא **רוקט מורגג' פילדהאוס** (**Rocket Mortgage FieldHouse**).

## היסטוריה ואירועים מרכזיים
האולם הוקם בשנת 1994, ונקרא בתחילה "גאנד ארנה" ("Gund Arena") על שמו של גורדון גאנד שהיה בעליה של קליבלנד קאבלירס.

לאורך השנים התקיימו באולם אירועי ספורט מרכזיים בהם משחק האולסטאר של ה-NBA (1997), אליפות ארצות הברית בהחלקה אמנותית (2000 ו-2009) ומשחק הגמר לנשים של טורניר אליפות המכללות בכדורסל (2007).

ביולי 2016 נערכה בארנה ועידת המפלגה הרפובליקנית שבה נבחר מועמד המפלגה דונלד טראמפ בבחירות לנשיאות ארצות הברית שנערכו בנובמבר 2016.

## קישורים חיצוניים

קטגוריה:אולמות כדורסל בארצות הברית
קטגוריה:קליבלנד: ספורט
קטגוריה:קליבלנד קאבלירס
קטגוריה:אוהיו: אצטדיונים ומתקני ספורט
מיקסטייפ

250px|ממוזער|שמאל|מיקסטייפ משנת 1974
**מיקסטייפ** (באנגלית: **Mixtape**) הוא שם כללי שניתן לאוסף שירים שהוקלטו או נאספו למטרה מסוימת.

המיקסטייפ משקף בדרך כלל טעם מוזיקלי אישי, ויכול לכלול אוסף שירים מועדפים, אוסף שירים הקשורים ביניהם על ידי נושא משותף או שירים המייצגים אמירה אישית לנמען מסוים. חובבי מיקסטייפים רבים מאמינים כי על ידי בחירה זהירה של השירים באוסף ניתן ליצור אמירה אמנותית.

## היסטוריה
המיקסטייפים הראשונים הנפוצים ביותר היו בוטלגים שנמכרו בשוקי פשפשים בשנות ה-60 המאוחרות ועד שנות ה-80 המוקדמות. המיקסטייפים הביתיים נהפכו לפופולריים בשנות ה-80.

בשנים הראשונות של ההיפ הופ, המוזיקה הייתה קיימת רק בהופעות חיות, והופצה באמצעות קלטות של מופעים. המיקסטייפים הראשונים של הז'אנר הוקלטו באמצע שנות ה-70 בניו יורק, וככל שהיו זמינים יותר, החלו מעריצים לאסוף את המיקסטייפים ולסחור בהם. משנות ה-90 החלו המיקסטייפים לשמש לקידום זמרים חדשים או להוצאת חומרים במטרה לקדם אלבומים רשמיים. כיום המיקסטייפים הם אלבומים באורך מלא שפורסמו בחינם, ובהם שירים מקוריים, רמיקסים לשירים פופולריים או שירי "פריסטייל".

## קישורים חיצוניים

* 

## הערות שוליים

*
*
להק מבצעי אוויר

ממוזער|264x264 פיקסלים|תא השליטה חיל האוויר במבצע "שומר החומות", מאי 2021.
**להק מבצעי אוויר** הוא יחידה ראשית במטה חיל האוויר הישראלי.

הלהק הוקם באוגוסט 2014, מרכז פעילויות שעד הקמתו היו בלהק האוויר, אחראי על ההפעלה המבצעית של כוחות חיל האוויר, ובראשו עומד תת-אלוף המכונה רמ"א.

עם המחלקות בלהק נמנות שתי מחלקות שמתבססות על מה שהייתה מחלקת המבצעים של החיל: מחלקת התקפה ומחלקת הגנה אווירית ואיסוף. בנוסף לאלה קיימת גם מחלקת השתתפות שמתבססת על חלק ממחלקת המבצעים לשעבר, אשר משויכת ללהק השתתפות ומסוקים. כמו כן הועברה ללהק מחלקת ביטחון חיל האוויר ויחידת השליטה והמבצעים (**יש"מ קרב 333** לשעבר).

## תחומי אחריות
* ניהול תהליך הפעלת הכוח
* אישור צרכים מבצעיים
* תיאום ושילוב בין מערכי ההגנה האווירית למערכי ההתקפה
* קביעת יעדי כוננות וכשירות של הכוח המבצעי
* קביעת יעדי ההתגוננות והאבטחה הקרקעית בחיל

## ראשי להק מבצעי אוויר

## סמלי המחלקות
הסמלים של יחידת השליטה והמבצעים, מחלקת התקפה ומחלקת הגנה אווירית ואיסוף עוצבו על ידי יגאל גבאי.


קובץ:Mahleket Atkafa IAF.png|מחלקת התקפה
קובץ:Mahleket Ishtatfut IAF.png|מחלקת השתתפות
קובץ:Mahleket Hagana Avirit Isuf IAF.png|מחלקת הגנה אווירית ואיסוף
קובץ:Yasham krav 333 IAF.svg|יחידת השליטה והמבצעים(יש"מ קרב 333 לשעבר)


## קישורים חיצוניים
* 
* 

## הערות שוליים

מבצעי אוויר, להק
קטגוריה:להקי חיל האוויר הישראלי
דמיטרי פולוז

**דמיטרי דמיטרייביץ' פולוז** (ברוסית: **Дми́трий Дми́триевич По́лоз**; נולד ב-21 ביולי 1991 בסטברופול שברוסיה) הוא כדורגלן עבר רוסי ששיחק בעמדת החלוץ.

## קריירת מועדונים
נולד בסטברופול והתחיל באקדמיית הקבוצה המקומית דינמו, לאחר מכן עבר ללוקומוטיב מוסקבה. ערך משחק ראשון בקבוצה הבוגרת ב-15 ביולי 2009 במשחק גביע נגד סק"א-אנרגיה חברובסק. זכה באליפות רוסיה לנוער לעונת 2011.

בינואר 2012 ביצע מעבר לרוסטוב. ערך הופעת בכורה בליגת העל ב-17 במרץ מול טרק גרוזני. את שערו הראשון במדי הצהובים-כחולים הבקיע ב-7 בדצמבר מול פ.צ. קרסנודר.

ב-28 ביוני עזב את רוסטוב כסוכן חופשי וחתם חוזה ל-3 שנים בזניט סנקט פטרבורג. ברם, במחנה האימונים בקיץ 2018 לא הרשים את המאמן ונשלח להשאלה ברוסטוב למשך שנה.

ביולי 2019 שוחרר מזניט ועבר לקבוצת סוצ'י. ערך הופעת בכורה במדי הקבוצה במחזור הפתיחה של העונה, במשחק החוץ נגד ספרטק מוסקבה ב-13 ביולי 2019. את שער הבכורה הבקיע ב-16 באוגוסט 2019 כשהבקיע בשוויון 1:1 נגד אורנבורג.

בקיץ 2020 חזר לרוסטוב ואת שער הבכורה הבקיע נגד קבוצתו הקודמת, בהפסד 2:4 במחזור העשירי.

בקיץ 2023 חתם בטורפדו מוסקבה מליגת המשנה הרוסית.

## נבחרת לאומית
פולוז ערך הופעת בכורה בנבחרת הבוגרת ב-3 בספטמבר 2014 במשחק ידידות מול אזרבייג'ן שהסתיים בניצחון 0:4 לזכות הרוסים.

## תארים
;קבוצתיים
*  **רוסטוב**
** הגביע הרוסי: 2013/14
** מקום שני בליגת העל הרוסית: 2015/16

## קישורים חיצוניים

* סטטיסטיקות ופרופיל באתר התאחדות הכדורגל הרוסית 
* דף השחקן באתר הרשמי של רוסטוב 

## הערות שוליים

קטגוריה:קשרי כדורגל רוסים
קטגוריה:כדורגלנים רוסים
קטגוריה:כדורגלני לוקומוטיב מוסקבה
קטגוריה:כדורגלני זניט סנקט פטרבורג
קטגוריה:כדורגלני רוסטוב
קטגוריה:כדורגלני סוצ'י (2018)
קטגוריה:כדורגלני טורפדו מוסקבה
קטגוריה:כדורגלני גביע הקונפדרציות 2017
קטגוריה:רוסים שנולדו ב-1991
סוזן סולומון

**סוזן סולומון** (באנגלית: **Susan Solomon**; נולדה ב-19 בינואר 1956) היא כימאית של האטמוספירה יהודיה אמריקאית. נודעה בעבודותיה על ה"חור באוזון" מעל אנטארקטיקה. בספטמבר 2021 הופיעה ברשימת 50 היהודים המשפיעים ביותר בעולם של הג'רוזלם פוסט.

## השכלה ומסלול מדעי
סולומון נולדה בשיקגו ב-1956, בתם של לאונרד סולומון, סוכן ביטוח יהודי ואליס רוטמן סולומון, מורה בבית ספר יסודי. כבר בילדותה התעניינה במדעים: בבית הספר התיכון זכתה בפרס בתחרות מדעית על פרויקט בו מדדה את אחוז החמצן בתערובת של גזים.
סיימה תואר ראשון בכימיה במכון הטכנולוגי של אילינוי, בשנת 1977. סיימה דוקטורט בכימיה באוניברסיטת קליפורניה בברקלי ב-1981, עבודת התזה שלה הייתה בנושא כימיה של האטמוספירה.

רוב שנותיה עבדה במנהל האוקיינוסים והאטמוספירה הלאומי (NOAA). עד 2011 הייתה ראש קבוצת הכימיה ומזג האוויר של הארגון. באותה שנה עברה למכון הטכנולוגי של מסצ'וסטס שם היא משמשת כפרופסור בקתדרה לכימיה של האטמוספירה ומדעי מזג האוויר.

שמאל|ממוזער|250px| הנשיא בוש עם האמריקאים שותפי פרס נובל לשלום 2007, סולומון שלישית מימין

סולומון היא חברה בפנל הבין-ממשלתי לשינוי האקלים (IPCC ). השתתפה בכתיבת דוח ההערכה השלישי (TAR). הייתה יושב ראש משותף של קבוצת העבודה הראשונה של דוח ההערכה הרביעי (AR4). בתור שכזו הייתה שותפה לפרס נובל לשלום לשנת 2007 שניתן ל-IPCC.

סולומון נישאה בשנת 1988 לבארי סיידבל.

## פעילותה המדעית
סולומון הייתה הראשונה שהציעה את ההשערה כי ריאקציית הרדיקליים חופשיים של Chlorofluorocarbon היא הגורם ל"חור באוזון" מעל אנטארקטיקה. בשנים 1986 ו-1987 עמדה בראש משלחת האוזון הלאומית למצר מקמרדו שבאנטארקטיקה. משלחת שערכה מדידות לאישוש ההשערה. מחקריה של סולומון היוו את הבסיס לפרוטוקול מונטריאול להגנה על שכבת האוזון מפני פגיעה, באמצעות הטלת הגבלות על ייצור חומרים המסכנים אותה.

## תפקידים ואותות הוקרה
* חברה באקדמיה הלאומית למדעים (ארצות הברית)
* חברה באקדמיה הצרפתית למדעים
* חברה באקדמיה האירופית למדעים
* חברת החברה המלכותית -2008
* המדליה הלאומית למדעים - 1999
* פרס מכון ויצמן למדעניות מצטיינות - 2002
* נכללה בהיכל התהילה האמריקאי לנשים 2009
* זוכת פרס חזית הידע של קרן BBVA לשנת 2012.
* זוכת פרס קראפורד לשנת 2018

על שמה נקראים:
* אוכף השלג סולומון שבארץ ויקטוריה באנטארקטיקה.
* קרחון סולומון שבארץ ויקטוריה באנטארקטיקה.

## קישורים חיצוניים

 
## הערות שוליים

קטגוריה:יהודים זוכי המדליה הלאומית למדעים
קטגוריה:זוכות המדליה הלאומית למדעים
קטגוריה:חברות האקדמיה הלאומית למדעים של ארצות הברית
קטגוריה:יהודים חברי האקדמיה הלאומית למדעים של ארצות הברית
קטגוריה:חברות האקדמיה הצרפתית למדעים
קטגוריה:יהודים חברי האקדמיה הצרפתית למדעים
קטגוריה:עמיתים זרים בחברה המלכותית
קטגוריה:עמיתים יהודים בחברה המלכותית
קטגוריה:חברות היכל התהילה הלאומי לנשים
קטגוריה:חברות היכל התהילה של הארגון הבין-לאומי של נשים בטכנולוגיה
קטגוריה:זוכות פרס ויצמן לנשים במדע
קטגוריה:זוכות פרס מכון ויצמן למדע למדעניות מצטיינות
קטגוריה:מדעניות אמריקאיות
קטגוריה:מדענים יהודים אמריקאים
קטגוריה:בוגרי המכון הטכנולוגי של אילינוי
קטגוריה:בוגרי הקולג' לכימיה באוניברסיטת קליפורניה בברקלי
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:זוכי פרס קראפורד באסטרונומיה
קטגוריה:זוכי פרס חזית הידע
קטגוריה:אמריקאים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
אביחי אדרעי

**אֲבִיחַי אַדְרָעִי** (בערבית: **أفيحاي أدرعي**) הוא קצין צה"ל ששירת כראש תחום תקשורת בערבית בחטיבת דובר צה"ל במשך שני עשורים, החל משנת 2005 ועד לפרישתו בפברואר 2026. במהלך תקופה זו תפקידו התפתח לצד צמיחת המערך: הוא החל כראש המדור בדרגת רב-סרן, אשר התפתח לענף התקשורת בערבית והוא קודם בהדרגה עד לדרגת אלוף-משנה, תוך שהוא נודע כ"**דובר צהל בערבית**".

[ממוזער|300px|הרמטכ"ל רב-אלוף [הרצי הלוי מעניק דרגת אל"ם לאביחי אדרעי, 2 ביולי 2024]]

## ביוגרפיה
אביחי אדרעי נולד בחיפה. סבו וסבתו מצד אימו עלו מעיראק, סבתו מצד אביו מטורקיה וסבו מצד אביו נולד בארץ ישראל ליהודים יוצאי מרוקו. הוא גדל בשכונת נווה יוסף ובהדר עליון. סיים לימודי תיכון בבית הספר הריאלי במגמת ערבית ומחשבים.

### שירות בצה"ל
לאחר שהתגייס לצה"ל בשנת 2001, שירת ביחידה 8200 של חיל המודיעין. בשנת 2005, בגיל 23 ובעודו בדרגת סמל ראשון, מונה ל"ראש מדור תקשורת ערבית" ביחידת דובר צה"ל, על רקע תוכנית ההתנתקות. עם מינויו קיבל דרגת ייצוג של סרן, יצא לקורס קצינים ובהמשך הועלה לדרגת רב-סרן. בשנת 2012 פיקד על קורס מש"קי דוברות. בשנת 2018, במסגרת שינוי ארגוני בדובר צה"ל ("תוכנית שן הארי"), הורחב המדור והפך ל**ענף תקשורת ערבית**, המכונה גם "**תחום ערבית**". בעקבות הרחבת האחריות והפיכתו לראש ענף, הועלה אדרעי לדרגת סגן-אלוף. ביולי 2024, במהלך מלחמת חרבות ברזל, הועלה לדרגת אלוף-משנה כהוקרה על פועלו. ב-15 בפברואר 2026 סיים את תפקידו באופן רשמי, והעביר את הפיקוד על ענף התקשורת הערבית לסגניתו, סא"ל אלה ואויה ("קפטן אלה"), בטקס שנערך בתל אביב.

אדרעי כיהן בתפקיד הדובר בערבית למעלה משני עשורים, במהלכם הפך ל"פנים של ישראל בעולם הערבי". הוא התראיין מאות פעמים לכלי תקשורת ערביים, כדוגמת אל-ג'זירה ואל-ערביה. הוא צבר מיליוני עוקבים בחשבונות הניו מדיה הרשמיים של צה"ל בערבית בטוויטר, פייסבוק, טיקטוק ואינסטגרם. בשל חשיפתה הגבוהה של דמותו, ספג אדרעי איומים רבים על חייו לאורך השנים, ולכן תוגברה השמירה עליו. בראשית 2024 נחשף כי המחבל שביצע את הפיגוע המשולב ברעננה תכנן להתנקש בחייו, לאחר שארב לו מחוץ למסעדה.

עם סיום תפקידו והעברת הפיקוד לסא"ל אלה ואויה ("קפטן אלה"), עבר אדרעי לשמש כיועץ ליחידה לענייני ערבים והמזרח התיכון.

## חייו האישיים
אדרעי נשוי להילה, כלכלנית משרתת בצה"ל כקצינה בדרגת סגן אלוף. הם הורים לשלושה ילדים ומתגוררים ברחובות.

## ראו גם
* אלה ואויה
* כמאל פנחסי

## קישורים חיצוניים

* 

* אביחי אדרעי, באתר יוטיוב
* 
* 
* 
* 
* 
* 
* 
* 
*  אבשלום קור, באופן מילולי במלחמה: דובר צה"ל בערבית ועוג מלך הבשן, גלי צה"ל, 27 בנובמבר 2024
* 
* , 2 באוקטובר 2022 (ערבית)
* 
* 

## הערות שוליים

קטגוריה:דוברים ישראלים
קטגוריה:חיילי דובר צה"ל
קטגוריה:אלופי-משנה בצה"ל
קטגוריה:בוגרי בית הספר הריאלי
קטגוריה:חיילי צה"ל במלחמת חרבות ברזל
קטגוריה:ישראלים שנולדו ב-1982
אוטאביו רינוצ'יני

**אוטאביו רינוצ'יני** (באיטלקית: **Ottavio Rinuccini**  20 בינואר 1562 – 28 במרץ 1621) היה משורר, איש חצר ולבריתן אופרה בשלהי תקופת הרנסאנס וראשית תקופת הבארוק. עבודתו עם יאקופו פרי ביצירת האופרה הראשונה, "דפנה", בשנת 1597, עשתה אותו ללבריתן האופרה הראשון. רינוצ'יני נמנה עם אנשי הקמראטה הפלורנטינית, שפעלה בפירנצה בתקופת הרנסאנס.

## ביוגרפיה
רינוצ'יני היה בן למשפחת פלורנטינית ותיקה, בעלת מעמד בחוגי התרבות והדיפלומטיה מאז המאה ה-13. הכשרתו הכינה אותו למלא תפקיד בחיי החצר הפלורנטינית, שבשבילה החל לכתוב שירה כבר ב-1579 ("נשף המסכות של האמזונות"). סופר החצר בסטיאנו די רוסי כינה אותו "מבין אנין טעם" במוזיקה וג. ב. דוני גרס, שמונטוורדי הסתמך עליו במידה רבה בכתיבת המוזיקה ללברית שלו ל"אריאנה".

רינוצ'יני היה חבר באקדמיה פלורנטינה וב-1586 הצטרף גם לאקדמיה אלטראטי, שחבריה גילו עניין מיוחד בתאוריה דרמטית ובמוזיקה. הכינוי שבחר לעצמו במוסד זה היה "איל סונאקיוזו" ("המנומנם"). אף כי אין ראיה לקשר שלו רינוצ'יני לקאמרטה של ג'ובאני דה בארדי, אך באדרי, כמוהו כהומניסטים מוזיקליים אחרים בני זמנו, למשל ג'ירולאמו מאי ויאקופו קורזי, היה חבר באקדמיה דלי אלטראטי ועבד יחד עם רינוצ'יני על האינטרמדי של 1589 לכלולות הדוכס הגדול פרדיננדו הראשון, אף כי התרומה העיקרית הייתה של רינוצ'יני. האינטרמדיו השלישי, שנושאו הוא מלחמתו של אפולו בדרקון, שימש את רינוצ'יני בהמשך כבסיס לתמונת הפתיחה של לברית האופרה הראשונה שלו, "דפנה".

בשנות ה-90' של המאה ה-16 היה רינוצ'יני בקשר עם קורזי, ששיתף פעולה עם יאקופו פרי בכתיבת המוזיקה לאופרה "דפנה" בסגנון הרצ'יטאטיב החדש. "דפנה" הייתה הדרמה הראשונה שהושרה כולה "כדרך הקדמונים".

רינוצ'יני הושפע בכתיבת הסוגה החדשה של לברית לאופרה מגדולי המשוררים הליריים של זמנו, אך המשיך מעבר להם ופיתח סגנון חריזה ייחודי ועקבי, שבהתאמתו למוזיקה נועד לחקות הטעמות דיבור ושילב בין החרוז הלבן הטיפוסי לטרגדיה לבין המשקלים האחידים והחריזה הסגורה של צורות ליריות מסורתיות. באימוץ העלילות של אובידיוס ובאמצעות הפרולוג והסוף הטוב של "אאורידיצ'ה", יצר רינוצ'יני קישור בין צורת האמנות החדשה והסוגה הטראגי-קומית כדרך לזיכוך שבמלנכוליה, בניגוד לרחמים והפחד בדרמה העתיקה. גם בלברית הבאה שלו, "אריאנה" (1608, למוזיקה של מונטוורדי) שהוגדרה טרגדיה, הולך רינוצ'יני בעקבות אובידיוס וחותם את הטקסט בסיום דאוס אקס מאכינה, המעלה את אריאנה לגן העדן.

השפעת מסעותיו בצרפת בשנים 1600 עד 1604 כאחד מאנשי חצרה של מריה דה מדיצ'י והתוודעותו אל הבלט באופרה הצרפתית באה לביטוי ב"באלו דלה אינגראטה", שכתב עם מונטוורדי בשנת 1608. בשנותיו האחרונות דעכה פעילותו כלבריתן, אולי בהשפעת המעבר ההדרגתי של הפעילות האופראית מפירנצה ומנטואה אל רומא.

רינוצ'יני מת בפירנצה בשנת 1621.

יצירותיו האחרות כוללות:
* לברית לאופרה "דפנה" של יאקופו פרי, שביצוע הבכורה שלה היה בראשית 1598.
* הפסטורלה "אאורידיצ'ה", ששימשה כלברית לאופרה של פרי, "אאורידיצ'ה" ולאופרה באותו שם של ג'וליו קאצ'יני.
* לברית ל"ל'אריאנה" של קלאודיו מונטוורדי, ביצוע בכורה ב-1608.
* לברית ל"Il ballo delle ingrate" של מוניטוורדי, ביצוע בכורה ב-1608.
* לברית ל"Zefiro torna e di soavi accenti" של מונטוורדי
* פיליפו בונאפינו כתב מוזיקה לכמה משיריו בספר מדריגלים מ-1623.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:לבריתנים איטלקים
קטגוריה:משוררים איטלקים
קטגוריה:ילידי 1562
קטגוריה:נפטרים ב-1621
ישעיה וולטפרייד

**רבי ישעיה וולטפרייד מפשדבורז**' (ה'תקי"ח-ד' באלול ה'תקצ"א) היה רב אדמו"ר חסידי, אבי שושלת פשדבורז'.
## ביוגרפיה
נולד בשנת ה'תקי"ח לרבי מאיר מלאסק, לאחר נישואיו לנעכא בתו של רבי דן לוינברג עבר לפשדבורז'. בעיר זו למד בחברותא עם היהודי הקדוש מפשיסחא. לבקשת החוזה מלובלין השפיע עליהם רבי דוד מלעלוב לנסוע אל החוזה שחיבבו ביותר וקרא לו "ארון הספרים שלי".

בשנת ה'תקמ"ח, בעקבות הוראתו של רבי נטע אייבשיץ (רבה האחרון של העיר), מונה לרבה של פשדבורז'. בשנת תקע"ה התרכזו סביבו עדת חסידים ומינוהו לאדמו"רם. היה ידוע בדורו כבעל רוח הקודש ורבים נהרו לפתחו.

נפטר בד' באלול ה'תקצ"א, ונקבר בבית העלמין בפשדבורז'. לאחר השואה שוקמה המצבה על קברו בפשדבורז'. בנו, רבי עמנואל, מילא מקומו.

דברי תורתו נלקטו בספר "דברות חיים". כן הובא מתורתו בספרים: "תורת החסידות", "בית יעקב", "ביאורי החסידות", "תפארת שלמה על התורה".

## צאצאיו
*רבי עמנואל וולטפרייד ממלא מקומו באדמו"רות.
*פייגל חנה אשת רבי יהודה לייבוש מפשדבורז'. (נפטר בתקצ"ט)
*טויבע רחל אשת רבי דוב בעריש וינברג מפשדבורז' (נפטר בכ"ג באב תרל"ג).
## מתלמידיו
*רבי יוסף ברוך אפשטיין מניישטאט.
* רבי שלמה מרדומסק, בעל ה"תפארת שלמה"
* רבי אלעזר מקוז'ניץ
* רבי דוד יצחק ברומברג, רבה של אויאזד
* רבי יעקב מווידאמא, ממלא מקומו של רבי שלמה מרדומסק בווידאמא. נפטר בשנת תרמ"ו
* רבי ישכר דוב בער בארון מרדושיץ
* רבי אהרן (ארון) הלוי עפשטיין מקראקא בנו של המאור ושמש
* רבי משה בידרמן מללוב
## קישורים חיצוניים
*פנחס זליג גליקסמן, רבי ישעיה מפשדבורז' בתוך ספר **רבינו אליקים געץ**, לונדון תרצ"ו.
* 

## הערות שוליים

קטגוריה:אדמו"רים
קטגוריה:רבנים פולנים
גומת חן

**גומת חן** היא שקע בלחי המופיע בעקבות התפצלותו של שריר הלחי לשני חלקים. בעת חיוך הופכת גומת החן להיות בולטת יותר. 

קיום גומות חן נחשב לעיתים לתכונה תורשתית ומקובל לחשוב כי הורים עם גומת חן מולידים צאצאים עם גומות חן, אולם טענה זו מוטלת בספק.

יש תינוקות שנולדים עם שריר זיגומטיקוס קצר ולכן עם גומות ולאחר מכן השריר מתארך והם נותרים ללא גומות או עם גומה רק בצד אחד של הפנים. שמן של הגומות "גומות חן" מקורו ככל הנראה עקב טבעה של גומה זו לנשיאת חן בעיני המתבונן. 

קיים ניתוח פלסטי ליצירת גומת חן לאלו החפצים בכך.

## אנטומיה
אצל כ-34% מהאוכלוסייה, שריר העול הגדול (musculus zygomaticus major) מופיע בצורה מפוצלת. חלקו העליון נאחז בצד העליון של זווית הפה באופן דומה לנקודת האחיזה הצפויה של השריר, ואילו חלקו התחתון נאחז בנקודת הכוש (modiolus) מתחת לזווית הפה. המרווח בין חלקיו של השריר המפוצל מסביר את תופעת הגומות בלחי.

## גלריה

|גבר צעיר עם גומות חן בולטות מאוד
קובץ:Two people with dimples.JPG|זוג אנשים עם גומות חן
קובץ:Anja Ebersbach, Novemver 2011 (03).jpg|אישה עם גומות חן


## ראו גם
*סנטר מחורץ
*גומות ונוס

## קישורים חיצוניים

* 
* 

## הערות שוליים

קטגוריה:לחיים
יוהאן יאקוב שודט

**יוהאן יאקוב שוּדט** (בגרמנית: **Johann Jacob Schudt**; תאריך ושנת לידה משוערים: 14 בינואר 1664, פרנקפורט - 14 בפברואר 1772 (לפי ההשערה בגיל 108), שם) היה סופר אנטישמי גרמני, הוגה דעות נוצרי, חוקר המזרח ותולדות היהודים, ומנהל הגימנסיה בפרנקפורט.

## חייו ופרסומיו
שודט נולד ומת בפרנקפורט. למד לימודי דת ונצרות בוויטנבורג, ולאחר מכן למד לימודי המזרח בהמבורג בהוראת עזרא עצרדי. חזר לעירו והיה מורה, ואחר כך מנהל הגימנזיום בפרנקפורט החל משנת 1717. במשך השנים כתב ספרים בעיקר בנושא העת העתיקה וכן על תולדות היהודים. 

מראשוני ספריו היה *Judæus Christicida* ("יהודי העולם הנוצרי"), ספר המצדיק ומסביר את עונשם הארצי והרוחני של היהודים בעולם, כעונש על צליבת ישו.

בשנת 1700 פרסם את *Compendium Historia Judaiae* ("קיצור תולדות היהודים").

יוהאן היה מיודד לכאורה עם יהודי פרנקפורט. בשנת 1712 פרסם הקדמה לפירוש רבי דוד קמחי על תהלים במהדורת תרגום גרמני של גרונהוט, וב-1716 הוציא לאור את הצגת הפורים ליהודי פראג ופרנקפורט עם תרגום לגרמנית שירית. מאוחר יותר התבררה דעתו שהצגות הפורים והתנהגות היהודים בחג זה מוכיחים את נחיתותם התרבותית לעומת זו של הנוצרים הלותרנים.

ספרו המפורסם ביותר היה *Jüdische Merkwürdigkeiten* ("מוזרויות היהודים"), שיצא בשלושה חלקים ב-1714, ועוד תוספת ב-1717. הספר מלא בדעות קדומות נגד יהודים, כולל ציטוטים וביטויים אנטישמיים וטענות שווא מתוך ספריו של יוהאן אנדריאס אייזנמנגר. בעקבות פרסום הספר, חל קרע בינו ובין הקהילה היהודית בעירו. בספר גם תיאורים חיים על הקהילה, ושימש מקור למידע על תולדות היהודים בתקופתו, ובייחוד תולדות יהודי פרנקפורט. פרסום הספר נחשב כנקודת מפנה באנטישמיות, אשר עברה מטיעוני שנאה דתיים לטיעוני דחייה תרבותיים וגופניים 'חילוניים'. לפי דבריו כל היהודים פגומים מבחינת המראה ונושאים מחלות.

שודט תרם גם לספר "אוצר הידיעות" של לואיג'י אוגוליני במאמר על כלי הנגינה במקדש.

## קישורים חיצוניים
* 
* ספרו על דקדוק הלשון העברית (אתר ספרי גוגל)
* על ספרו של שודט Jüdische Merkwürdigkeiten, מאת אפרים פריש, בהוצאת שוקן, ברלין 1934 (גרמנית, אתר כרטסת הספריות העולמית)

## הערות שוליים

קטגוריה:סופרים גרמנים
קטגוריה:גרמניה: אנטישמיות
קטגוריה:הוגי דעות ומנהיגים אנטישמים
קטגוריה:ילידי 1664
קטגוריה:נפטרים ב-1722
משה אפשטיין

**משה (מויה) אפשטיין** (5 ביוני 1925 - 23 ביולי 2014) היה מהנדס מכונות, מתכנן הטילים הראשי במפעל רפא"ל. חתן פרס ביטחון ישראל שלוש פעמים.

## ביוגרפיה
משה אפשטיין נולד ב-1925 כבן בכור במשפחה בת שני בנים בתל אביב. אביו, פסח, היה יליד סובאלקי למד באוניברסיטת ורשה ובפוליטכניקום של יקטרינוסלאב ועבד כמהנדס מים בעיריית תל אביב. אמו, דורה בית זאוברמן, ילידת פינסק, עבדה כרופאת ילדים בבית החולים הדסה בעיר. הוריו הכירו במפלגת הציונים־סוציאליסטים בקייב, נישאו באוקטובר 1923 והוגלו יחד לסיקטיבקר. בני הזוג עלו לארץ ישראל באוקטובר 1924. בילדותו הכיר את הצייר מרדכי ארדון, ששכר חדר בביתם.
מגיל תשע החל ללמוד נגינה בכינור והצטרף לתזמורת בית הספר.
למד בבית הספר הפרטי שלווה, שבו סיים את לימודיו התיכוניים.

ב-1944 החל ללמוד הנדסת מכונות בטכניון. ב-1948 הצטרף לחיל המדע וניהל פיתוח של תותח ללא רתע (תול"ר). המשיך ברפא"ל בפיתוח טילים. פיתח טיל קרקע-קרקע "לוז", שממנו פותח טיל הים-ים "גבריאל". עוד השתתף בראשית שנות ה-80 בפיתוח טילי הנ"ט המתקדמים "גיל" ו"תמוז".

קיבל שלוש פעמים את פרס ביטחון ישראל - בשנת 1960 על פיתוח הטיל "לוז" (יחד עם יונתן מס וירון אנזלם), בשנת 1984 על פיתוח ה"תמוז" (יחד עם שבעה אחרים) ובשנת 1997 "על תרומתו במשך שנות דור לפיתוח וייצור טילים בהן הטביע את חותמו במגוון גדול של מערכות טילים הן כמהנדס והן כמורה הדור".

בשנת 2011 קיבל תואר דוקטור לשם כבוד מהטכניון, "על תרומתו כממציא וכאיש אשכולות למדינת ישראל ולביטחונה".

נפטר ב-23 ביולי 2014. הותיר אישה, רות. הובא למנוחות בבית העלמין גן עדן שבקיבוץ עין כרמל.

## קישורים חיצוניים
* עמוס לבב, ביוגרפיה מקיפה
* 
* 

## הערות שוליים

קטגוריה:אנשי היישוב ילידי הארץ
קטגוריה:בוגרי גימנסיה שלווה
קטגוריה:זוכי פרס ביטחון ישראל: עובדי רפאל
קטגוריה:מהנדסי מכונות ישראלים
קטגוריה:בוגרי הטכניון - מכון טכנולוגי לישראל: הנדסת מכונות
קטגוריה:מקבלי תואר דוקטור לשם כבוד מהטכניון
קטגוריה:סגל רפאל
קטגוריה:אישים הקבורים בעין כרמל
קטגוריה:ישראלים שנולדו ב-1925
קטגוריה:ישראלים שנפטרו ב-2014
תהילים צ"ג

**תהילים צ"ג** הוא המזמור ה-93 בספר תהילים (ה-94 לפי המספור של תרגום השבעים והוולגטה) ומכונה גם, על שם הפסוק הפותח אותו**:** . מזמור זה משמש כשיר של יום שישי והוא אחד משלושה מזמורי תהילים המתחילים במילים **ה' מָלָךְ**.

## תפיסתו התאולוגית של המזמור
מזמור זה מציג את אלוהים כמלך העולם אשר ברא את עולמו חזק ויציב, אך הוא, האל, נצחי ואדיר אף יותר מעולמו. במרכזו של המזמור מתוארת עוצמת הבריאה כפי שהיא משתקפת בעוצמת המים - זרימת הנהרות, מפלי מים וגלי הים. מטרת התיאורים הללו היא לבסס רקע להשוואה שבין האיתני הטבע לבין הבורא של איתני הטבע.

באופן מפתיע, המזמור מסתיים בעניין חוקי האל ותורתו. המעבר בין העניינים יכול להיות מוסבר בתור הכרזה בסגנון "מי שברא את העולם - תורתו ודאי נאמנה ויש לכבד את בית מקדשו". בכך מועתק מרכז הכובד מן הטבע אל נפש האדם, אשר מתבקש להסיק מסקנות דתיות מהוד היקום.

לפי חלק מן החוקרים, המזמור מהדהד את התפיסה שהייתה רווחת במזרח הקדום, על פיה אלי הים והנהרות התמרדו כנגד אלוהים בצוותו עליהם להיקוות במקום אחד, בים. האגדות העתיקות על המאבק הקדמוני שבין אלוהים לבין רהב, נחש עקלתון, נחש בריח ואחרים לא נכנסו לתורה אולם הן נשמרו בתודעה וצפו מחדש בשירה ובדברי נבואה. ייתכן שיש למלה היחידאית "דכים" מקבילה בשירה האוגריתית.

## תארוך הפרק
זמנו של הפרק שנוי במחלוקת בין החוקרים. בדומה לתהילים צ"ב, גם במזמור זה ניתן להסיק שהוא נכתב בזמן שהמקדש קיים, אולם לא ניתן לקבוע האם מדובר על בית המקדש הראשון או השני. בנוסף, האזכורים למיתולוגיה אינם בהכרח רמיזה לתקופה קדומה שכן גם בתקופת הבית השני ישנם כתובים רבים, במקרא ומחוצה לו, המרמזים למיתוס מלחמות האל בים ובנהרות.

## המזמור במדרש
מדרש רבה לפרשת בשלח קושר את מזמור  לשירת הים, ובכך מסביר את הסיבה להמלכת הקב"ה, שמצוינת בתחילת המזמור:

הסבר: קיימות דרגות במלוכה, והמלך שדרגתו פחותה, עומד בפני המלך הבכיר היושב על כסאו. בזמן הבריאה, הקב"ה, כביכול עמד, שנאמר: , אך בזמן שנאמרה שירת , וכל בני האדם, הכירו בגדולתו, מלכותו של הקב"ה כביכול השתדרגה שנאמר: . ממתי נכון כסאך? מ.

## זמני אמירתו
המזמור הוא שיר של יום של יום ששי.

הוא נאמר גם בסוף קבלת שבת ברוב הקהילות, ובפסוקי דזמרא של שבת ויום טוב.

בקהילות ספרדיות, נוהגים לומר מזמור זה במנחה של ערב שבת במקום למנצח בנגינת מזמור שיר (תהלים ס"ז).

## בתרבות
* **מקולות** - נפתלי קמפה באלבום **כמלאך**.
* **אדיר** - אברהם מרדכי שוורץ באלבום **[[כרובים עליונים]]**.
* ז'אן-ז'וזף דה מונדונוויל - יהוה מלך (Dominus regnavit)*.*

## לקריאה נוספת
* 

## קישורים חיצוניים

* 
*  – מתוך הספר 'פני שבת נקבלה', הוצאת ארז ה'תשס"ג
* ז'אן-ז'וזף דה מונדונוויל, יהוה מלך (Dominus regnavit), בביצוע Tafelmusik Baroque Orchestra.

## הערות שוליים

צג
קטגוריה:שיר של יום
קטגוריה:קבלת שבת
קטגוריה:פסוקי דזמרא של שבת
קטגוריה:שירים על יום שישי
יוחאי בן ישי

**יוחאי בן ישי** (נולד ב־1969) הוא קצין בצה"ל בדרגת אלוף-משנה, אשר פיקד על חטיבת הבקעה.

## ביוגרפיה
בן ישי גדל במשפחה דתית בקריית אתא, אביו עבד בקרן קימת לישראל כיערן. הוא למד במדרשית נעם.

עם גיוסו לצה"ל בשנת 1987 שובץ בחטיבת הנח"ל. בנח"ל עבר בן ישי הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. בהמשך מילא מספר תפקידי בחטיבה ובהם מפקד פלוגה מסייעת בגדוד 931. בשנת 1995 שימש בן ישי כמפקד פלחה"ן נח"ל, הוביל אותה בלחימה בדרום לבנון ונפצע קשה כאשר חזבאללה הפגיז את מוצב דלעת. לאחר תהליכי החלמה ושיקום שנמשכו שלושה חודשים שב לשירות בצה"ל ושימש כמפקד גדוד 50 (בזלת), בין היתר בנסיגה מלבנון. לאחר מכן שימש כמפקד בא"ח נח"ל. בתפקידו הבא שימש כסגן מפקד חטיבת הנח"ל. לאחר מכן הועלה לדרגת אל"ם ומונה למפקד חטיבת אלון, ביולי 2008 נתמנה למפקד חטיבת הבקעה, בתפקידו שימש עד שנת 2010. בתחילת שנת 2011 עבר לשמש כמדריך בקורס מפקדי פלוגות ובהמשך אותה שנה התמנה לסגן מפקד מל"י.

מתגורר בתל מונד.

## קישורים חיצוניים
* שי גולד, מפקד חטיבת הבקעה, מוטרד, באתר "ישראלי פטריוטי",  6 בינואר 2011.
* נשיא המדינה למפקדים במילואים: "העם יכול לסמוך עליכם", ביבשה,  21 בספטמבר 2008.
* .

## הערות שוליים

קטגוריה:מפקדי חטיבת אלון
קטגוריה:מפקדי חטיבת הבקעה
קטגוריה:בוגרי מדרשית נעם
קטגוריה:מפקדי גדוד 50
קטגוריה:אלופי-משנה בצה"ל
קטגוריה:תל מונד: אישים
קטגוריה:ישראלים שנולדו ב-1969
Making Movies

**Making Movies** הוא אלבומה השלישי של להקת הרוק הבריטית דייר סטרייטס שיצא לאור באוקטובר 1980.

## הקלטות
האלבום הוקלט בין ה-20 ביוני ל-25 באוגוסט 1980, באולפני "Power Station", ניו יורק. נופלר החל בכתיבת האלבום לאחר סיום סיבוב ההופעות "Communiqué Tour" שנערך לקידום האלבום Communiqué. נופלר החליט לשכור את המפיק המוזיקלי ג'ימי איובין לאחר ששמע את הפקתו בשיר "Because the Night" של פטי סמית' וברוס ספרינגסטין, שהפך ללהיט בינלאומי. חבר הלהקה דייוויד נופלר עזב את הלהקה באוגוסט של אותה שנה, וקטעי הגיטרה שהספיק להקליט עבור האלבום, הוקלטו מחדש על ידי אחיו מארק.

## הצלחה וביקורות

במצעדי האלבום האיטלקי, הנורווגי והשוודי הגיע האלבום למקום הראשון. במצעד האלבומים הבריטי הגיע למקום הרביעי ובמצעד בילבורד 200 האמריקאי הגיע האלבום למקום ה-19. הסינגל Romeo and Juliet היה ללהיט גדול, ובמצעד הסינגלים הבריטי הגיע למקום ה-8. סינגלים נוספים מהאלבום היו: "Expresso Love", "Skateaway", "Tunnel of Love" ו-"Solid Rock". ברחבי אירופה נמכר האלבום בכ-3.8 מיליון עותקים. האלבום הוא הנמכר ביותר באיטליה ב-1981, כששם נמכר בכמיליון עותקים.

בקרב מבקרי מוזיקה זכה האלבום לביקורות חיוביות. סטיבן תומאס ארלוויין (Stephen Thomas Erlewine) מאתר AllMusic כתב בביקורתו כי האלבום "נמנה בין חומריה הטובים ביותר של הלהקה" והעניק לאלבום ארבעה וחצי כוכבים מתוך חמישה. מבקר המוזיקה של מגזין רולינג סטון דייוויד פריק (David Fricke) הילל את האלבום וכתב: "באלבום זה יוצא נופלר מההשפעות של דייר סטרייטס, ודייר סטרייטס יוצאים מהשפעותיו של נופלר. השילוב של הליריקה, הביצועיים הקוליים והסאונד הרוקנרולי החדשני הם עוצרים נשימה - והם כל האלמנטים שצריכים היו להיות בשני אלבומיה הקודמים שלה, ולא היו. אם "Making Movies" היה באמת סרט קולנוע, הוא כנראה היה זוכה בצרור של פרסי אוסקר".

בסקר שערך מגזין "רולינג סטון", דורג האלבום במקום ה-52 ברשימת "100 אלבומים הטובים ביותר של שנות השמונים.

## רשימת השירים
כל השירים נכתבו על ידי מארק נופלר

## מבצעים
**חברי להקת [[דייר סטרייטס]]**
*מארק נופלר - שירה, גיטרה
*ג'ון אילזלי - גיטרה בס, שירה
*פיק ויתרס - תופים
**משתתפים נוספים**
*רוי ביטן - קלידים
*ג'ימי איובין - הפקה מוזיקלית

## קישורים חיצוניים

## הערות שוליים

קטגוריה:אלבומי דייר סטרייטס
קטגוריה:אלבומים באנגלית
קטגוריה:אלבומי חברת מרקורי רקורדס
קטגוריה:אלבומי פלטינה בארצות הברית
HDI ארנה

**HDI ארנה** (בגרמנית: **HDI-Arena**) הוא אצטדיון כדורגל בעיר הנובר שבגרמניה. האצטדיון נבנה בשנת 1954 והוא אצטדיון הבית של קבוצת הנובר 96 מהבונדסליגה.

נבנה במקור כאצטדיון של 86,000 מקומות ישיבה ושופץ מאז מספר פעמים. כיום הוא בעל 49,000 מקומות ישיבה. במונדיאל 2006 היה אחד מהאצטדיונים בהם התקיימו המשחקים.

ב-2002 החכירה קבוצת הנובר 96 את זכויות השיום לחמש שנים לקבוצת שרותי הפיננסים AWD והחוזה הוארך ב-2007 עד 2012, כשאחר כן נרכשו זכויות השיום על ידי חברת HDI.

## שימושים אחרים

## קישורים חיצוניים

* 
* האצטדיון באתר של הנובר 96

קטגוריה:אצטדיוני כדורגל בגרמניה
קטגוריה:הנובר: ספורט
קטגוריה:אצטדיוני מונדיאל 2006
קטגוריה:הנובר 96
קטגוריה:הנובר: מבנים
קירבי (סדרת משחקים)

**קירבי** (באנגלית: **Kirby**) היא סדרת משחקי וידאו שנוצרה על ידי HAL Laboratory ונינטנדו. בעקבות סדרת המשחקים גם נוצרה סדרת אנימה שמבוססת על סדרת המשחקים, "Kirby: Right Back at Ya!" (ששמה ביפן הוא כשם סדרת המשחקים hoshi no kaabii). המשחק הראשון בסדרה הוא "Kirby's Dream Land" שיצא לאור בשנת 1992. הסדרה מתמקדת בקירבי, יצור ורוד, חמוד ועגול אשר יכול לשאוב לתוכו יצורים אחרים באמצעות הפה שלו. כאשר הוא עושה זאת, הוא יכול לירוק אותם בחזרה או לבלוע אותם ולקבל את הכוחות שלהם, הנקראות יכולות למידות עגלגלה. המשחקים בסדרה מעוצבים כך שגם אנשים המנוסים במשחקים וגם אנשים שלא יוכלו להנות מהם. כמו כן, הוא יכול לעוף כשהוא עוצר בתוכו אוויר.

## סדרת המשחקים

### משחקים ראשיים
משחקים אלו הם משחקי פלטפורמה. ניתן לדעת האם המשחק הוא משחק ראשי אם השם היפני שלו מכיל את המילים "星のカービィ" (Hoshi no Kaabi)

### משחקי [[ספין אוף (תקשורת ובידור)|ספין-אוף]]
משחקים אלו הם משחקים בז'אנר שונה מהמשחקים הראשיים (למעט "Kirby's Epic Yarn").

### אוספי משחקים וחידושים
משחקים אלו הם חידושים של משחקים ישנים יותר.

## סדרת אנימה
בשנת 2001 יצאה סדרת אנימה בשם . הסדרה נוצרה על ידי הסטודיו .Warpstar Inc, ודובבה לאנגלית על ידי 4Kids Entertainment, שגרסתם לסדרה דובבה למספר של שפות, ביניהן עברית (ששודרה בערוץ הילדים בין השנים 2005-2004). הסדרה מספרת שלפני אלפי שנים, יצור אפל בשם נייטמר (Nightmare, הרשע של המשחק Kirby's Adventure), הופיע ויצר חברה בשם Nightmare Enterprises, הידועה גם כ"תאגיד NME", שהיו בו הרבה צבאות שכבשו חלק נרחב מהייקום. היו צבאות שנלחמו בתאגיד, אך נכשלו. עם זאת, כולם די הופתעו כאשר הספינה של קירבי מתרסקת קרוב לקאפי טאון (כפר פופופו בדיבוב היפני). הם מוצאים שהוא זעיר, עגול, ורוד, וילד, שלא כמו הרצון של טיף (פומו בדיבוב היפני) שיהיה אביר חזק. למרות המאפיינים האלו כמעט כמו הלוחם שלו, הוא ממהר להציל את כל מי שנמצא בסכנה. הוא התיידד מהרה על ידי האחים טיף וטוף (באן בדיבוב היפני), יחד עם משרתיהם פולולו (לולולו במשחקים ובדיבוב היפני) ופאלהלה (להלהלה במשחקים ובדיבוב היפני). קירבי ומטה נייט הם מגזע שפעם נלחם בנייטמר בשביל להגן על הגלקסיה והם יכולים להגיע לגיל שמעל 200.
מספר קטעים בסדרה היפנית שונו או צונזרו כשהסדרה עובדה בארצות הברית, בין היתר רכבו הראשון של קינג דידידי שבסדרה היפנית הופיע כרכב צבאי טלוא ובסדרה היפנית שונה לרכב עם תותח שעליו הסמל של דידידי עצמו. וכן, בסדרה הופיעו לצד הדמויות במשחק גם דמויות מקוריות.

## ראו גם
* נינטנדו

## קישורים חיצוניים

*

* 
* קירבי, באתר קירבי ויקיה 

קטגוריה:משחקי גיים בוי
קטגוריה:סדרות משחקי וידאו
קטגוריה:זיכיונות של נינטנדו
טיגריס מלאי

**טיגריס מלאי** (שם מדעי: *Panthera tigris jacksoni*), הוא תת-מין של טיגריס. תפוצתו באיי דרום-מזרח אסיה ובעיקר במדינת מלזיה.

## תפוצה ובית גידול
בעבר הוגדר תחת המין טיגריס הודו-סיני. בשנת 2004 הוגדר כמין ייחודי לאחר שניתוח DNA קבע שהוא מין נפרד.
הטיגריס מצוי בחצי האי המלאי, מערב מלזיה ובמערב תאילנד. נכון לשנת 2013 קיימים כ-340 פרטים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קצרמר מלזיה
קטגוריה:קצרמר תאילנד
קטגוריה:טקסונים שתוארו בידי קארולוס לינאוס
קטגוריה:טיגריס
קטגוריה:מלזיה: יונקים
קטגוריה:בעלי חיים שתוארו ב-2004
ירון בית-און

**ירון בית-און** הוא קצין צה"ל במילואים בדרגת תת-אלוף. שימש כמפקד יהל"ם, כמפקד גדוד 601 וכמפקד חטיבת הבקעה.

## ביוגרפיה
בית-און עשה את שירותו הצבאי בחיל ההנדסה הקרבית, פיקד על גדוד 601 ועל בסיס הטירונים החיילי. ב-2009 קודם לדרגת אלוף-משנה ומונה לקצין ההנדסה של פיקוד המרכז.

עבר קורס מפקדי חטיבות, באוגוסט 2012 מונה למפקד חטיבת הבקעה ושירת בתפקיד עד ספטמבר 2014. האירוע הבולט בתקופת כהונתו היה הפיגוע בו נרצח שריה עופר. ב-16 באוגוסט 2015 מונה למפקד יהל"ם, היחידה המובחרת של חיל ההנדסה הקרבית, אחרי שתקן הדרגה של מפקד היחידה הועלה מסגן-אלוף לאלוף-משנה. הוא כיהן בתפקיד עד שנת 2017, אז הוחלף על ידי אל"ם שחר בק. לאחר מכן יצא ללימודים בארצות הברית ומשמש במקביל נספח צבאי עד שחרורו.

בית און הוא חבר תנועת הביטחוניסטים.

מתגורר בכפר האורנים.

## קישורים חיצוניים

## הערות שוליים

קטגוריה:מפקדי גדוד 601
קטגוריה:קציני הנדסה של פיקוד המרכז
קטגוריה:מפקדי חטיבת הבקעה
קטגוריה:מפקדי גדודים בחטיבה 401
קטגוריה:מפקדי יהל"ם
קטגוריה:אלופי-משנה בצה"ל
קטגוריה:חברי הביטחוניסטים
קטגוריה:כפר האורנים: אישים
קטגוריה:ישראלים שנולדו במאה ה-20
אברהם אלרן

**אברהם (ממושי) אלרן** (18 במאי 1947 – 17 בינואר 1985) היה קצין צה"ל בדרגת אלוף-משנה, שירת כמפקד חטיבת הבקעה וסגן מפקד עוצבת הגליל (91). נהרג בהתפוצצות מטען צד בלבנון.

## ביוגרפיה
אלרן נולד ברומניה בנם של סימה ויעקב ליזרוביץ. עלה עם משפחתו בגיל שנה לישראל. למד בבית ספר רמז ובגימנסיה הריאלית בראשון לציון. עם גיוסו לצה"ל התנדב לצנחנים. בצנחנים עבר אלרן מסלול הכשרה כלוחם וקורס מ"כים חי"ר. במלחמת ששת הימים היה צוער בקורס קציני חי"ר. הכוח הוא הצטרף לחטיבת הצנחנים שלחמה תחת אוגדת טל בקרבות בכיבוש חן יונס, רפיח ומערך פתחת רפיח. בסיום קורס הקצינים מונה למפקד מחלקה בחטיבה. בהמשך מונה למפקד פלוגה ושימש סגן מפקד גדוד בצנחנים והשתתף במבצע ברדס 54–55. במלחמת יום הכיפורים נפצע במהלך הקרבות בסיני.

במבצע ליטני לחם כמפקד גדוד בחטיבת ביסלמ"ח, והוביל אותו בלחימה במארון א-ראס. ב-1982 מונה למפקד חטיבת הבקעה ובהמשך שירת כסגן מפקד עוצבת הגליל (91). בתחילת 1985 נפגע באורח קשה בהתפוצצות מטען צד באזור הכפר ארזי בדרום לבנון (מצפון לערוץ הליטני, כ-4.5 ק"מ מזרחית לגשר קסמייה), כשהיה בכוח חילוץ וסריקה לאחר פיגוע בו נהרגו שני חיילים, הוא נפטר כעבור 4 ימים. על שמו תיאטרון בסמוך לאנדרטת הבקעה.

## חיים אישיים
היה נשוי לקיילי, ואב לשלושה בנים.


תמונה:YR-RLMC-15.2.22-10.jpg|מצבתו של אברהם אלרן בבית הקברות הצבאי בראשון לציון
תמונה:PikiWiki Israel 31542 Habika (Jordan Valley) war memorial.JPG|אמפיתיאטרון על שמו של אברהם אלרן


## קישורים חיצוניים
* .
* אלרן (ליזרוביץ) אברהם - מספר אישי: 959732, אתר העמותה להנחלת מורשת הצנחנים.

## הערות שוליים

קטגוריה:מפקדי חטיבת הבקעה
קטגוריה:חיילי חיל הרגלים במלחמת ששת הימים
קטגוריה:חיילי חיל הרגלים במלחמת יום הכיפורים
קטגוריה:עולים לאחר קום המדינה: 1948–1950
קטגוריה:חללי צה"ל ברצועת הביטחון
קטגוריה:בוגרי הגימנסיה הריאלית
קטגוריה:אלופי-משנה בצה"ל
קטגוריה:ישראלים ילידי רומניה
קטגוריה:אישים הקבורים בבית הקברות הצבאי בראשון לציון
קטגוריה:ישראלים שנולדו ב-1947
קטגוריה:ישראלים שנפטרו ב-1985
אריק חן

**אריה (אריק) חן (אוחנה)** (נולד ב-1972) הוא קצין צה"ל במילואים בדרגת תת-אלוף, ששימש נספח צה"ל בהולנד, בבלגיה ובנאט"ו. בעברו שימש כסגן מפקד עוצבת אדום וכמפקד עוצבת הגולן.

## ביוגרפיה
חן בוגר הפנימייה הצבאית לפיקוד שליד בית הספר הריאלי. התגייס לצה"ל ב-1990 ושירת כלוחם בפלנ"ט גולני. לאחר קורס קצינים חזר לפלוגה ומונה למפקד צוות, בהמשך היה סגן מפקד הפלנ"ט. לאחר מכן מונה למפקד פלוגת מסלול בגדוד 13, בהמשך שימש מפקד פלוגה בבה"ד 1, בשנת 1998 מונה למפקד פלנ"ט גולני. ב-1999 פיקד על כוח הפלוגה שפעל בסמוך למוצב ריחן, יחד עם כוח צד"ל לאיתור מטענים. במהלך הפעילות נתקל הכוח בחוליית מחבלים ובקרב שהתפתח הרג חן לפחות שניים מהם. על פועלו זכה בצל"ש מפקד אוגדה. בשנת 2001 מונה לסגן מפקד גדוד 13 ובמהלך מבצע חומת מגן נפצע. לאחר החלמתו, מונה ב-2002 לסגן מפקד יחידת אגוז, ב-2003 מונה למפקד מגמת אימון מתקדם בבא"ח גולני, וב-2004 לקצין מבצעים מיוחדים באוגדת איו"ש.

בשנת 2005 הועלה לדרגת סא"ל ומונה למפקד גדוד חרוב בחטיבת כפיר עד שנת 2007, במהלך כהונתו סיכל הגדוד מספר ניסיונות פיגועים גדולים. בהמשך מונה למפקד בסיס האימונים של החטיבה בשנים 2007–2009. לאחר מכן מונה לקצין המבצעים של פיקוד צפון בשנים 2009–2011. ביולי 2012 הועלה לדרגת אל"ם ומונה למפקד עוצבת הגולן, תקופתו כמפקד החטיבה התאפיינה בזליגת מלחמת האזרחים בסוריה לרמת הגולן והתחממות הגזרה שהתבטאה בירי מרגמות לשטח ישראל, פיצוץ מטענים בסמוך לגבול, והריגתו מירי נ"ט של נער בן 13 בנו של עובד קבלן של משרד הביטחון שעבד בסמוך לתל חזקה , וירי ארטילרי ישראלי כתגובה, לראשונה מאז מלחמת יום הכיפורים, בתפקידו שימש עד אוגוסט 2014. לאחר מכן מונה לסגן מפקד עוצבת אדום בשנים 2014–2016. בשנת 2016 מונה לנספח צה"ל בהולנד. בשנת 2018 סיים את תפקידו זה. בשירות המילואים קודם לדרגת תת-אלוף ומונה לראש צוות תכנון פיקוד הצפון.

## חיים אישיים
חן נשוי ואב לארבעה. הוא בוגר תואר ראשון במנהל עסקים ותואר שני במדעי החברה באוניברסיטת חיפה.
מתגורר ביישוב לבון שבגליל העליון.

## קישורים חיצוניים
* .
* .
* .
* .

## הערות שוליים

קטגוריה:בוגרי הפנימייה הצבאית לפיקוד חיפה
קטגוריה:תתי אלופים בצה"ל בוגרי הפנימיות הצבאיות לפיקוד
קטגוריה:מעוטרי צל"ש מפקד אוגדה
קטגוריה:מפקדי עוצבת הגולן
קטגוריה:מפקדי גדוד חרוב
קטגוריה:בוגרי אוניברסיטת חיפה
קטגוריה:מועצה אזורית משגב: אישים
קטגוריה:יישובים קהילתיים: אישים
קטגוריה:ישראלים שנולדו ב-1972
אקאקי חובוטיה

**אקַאקִי חוּבּוּטִיָה** (בגאורגית: **აკაკი ხუბუტია**; נולד ב-17 במרץ 1986 בסוחומי) הוא כדורגלן עבר גאורגי ששיחק בעמדת הבלם

## קריירה
בעברו שיחק חובוטיה במספר קבוצות מליגת העל הליטאית, בהן פ.ב.ק קובנה, שאיתה זכה פעמיים באליפות ליטא (2004 ו-2007) ופעמיים בגביע הליטאי (2004 ו-2008). בעונת  שיחק במורדוביה סרנסק, עמה עלה לליגת העל הרוסית. ב-8 באוגוסט 2014 הגיע חובוטיה לישראל וחתם לעונה אחת בקבוצת הפועל פתח תקווה, אך שוחרר בטרם החלה העונה.

בשנת 2019 הוא שיחק בויטבסק ושוחרר ממנה בינואר 2020.

הוא היה שחקן נבחרות הנוער של גאורגיה ובשנים 2010–2014 שיחק בנבחרת גאורגיה בכדורגל.

## תארים
;פ.ב.ק קובנה
* אליפות ליטא: 2004, 2007
* הגביע הליטאי: 2004, 2008
* הליגה הבלטית: 2008

## קישורים חיצוניים

קטגוריה:כדורגלנים גאורגים
קטגוריה:בלמי כדורגל גאורגים
קטגוריה:כדורגלני קובנה
קטגוריה:כדורגלני שילוטה
קטגוריה:כדורגלני וילנה
קטגוריה:כדורגלני גז מתאן מדיאש
קטגוריה:כדורגלני סמסונספור
קטגוריה:כדורגלני מורדוביה סרנסק
קטגוריה:כדורגלני קרקירה
קטגוריה:כדורגלני דינמו טביליסי
קטגוריה:כדורגלני פולי טימישוארה
קטגוריה:כדורגלני רוסתווי
קטגוריה:כדורגלני ויטבסק
קטגוריה:כדורגלני נבחרת גאורגיה
קטגוריה:גאורגים שנולדו ב-1986